Document ID: 31996R1381

31996R1381
L 179/6
JURNALUL OFÍCIAL AL UNIUNII EUROPENE
REGULAMENTUL (CE) NR. 1381/96 AL COMISIEI
din 17 iulie 1996
de modificare a Regulamentului (CEE) nr. 1859/82 privind selectarea exploatațiilor cu evidență contabilă proprie în vederea determinării veniturilor exploatațiilor agricole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 79/65/CEE al Consiliului din 15 iunie 1965 de creare a unei rețele de informații contabile agricole privind veniturile și activitatea economică a exploatațiilor agricole în Comunitatea Economică Europeană (1), modificat ultima dată de Regulamentul (CE) nr. 2801/95 (2), în special articolul 4 alineatul (4) și articolul 6 alineatul (2),
întrucât Regulamentul (CEE) nr. 1859/82 al Comisiei (3), modificat ultima dată de Regulamentul (CEE) nr. 3549/92 (4), stabilește pragul dimensiunii economice a exploatațiilor cu evidență contabilă proprie cuprinse în câmpul de observație al rețelei comunitare de date contabile agricole, precum și numărul exploatațiilor participante care urmează să fie selectate pe diviziune în cursul diferitelor exerciții contabile; întrucât este cazul să se modifice regulamentul menționat anterior, prin stabilirea nivelului pragului dimensiunii economice pentru exploatațiile agricole din Austria, Finlanda și Suedia, în scopul reglementării câmpului de observație în ceea ce privește aceste exploatații agricole; întrucât este necesar, de asemenea, să se stabilească, pentru statele membre menționate anterior, precum și pentru Spania și Portugalia, numărul exploatațiilor participante care urmează să fie selectate pe diviziune în cursul exercițiilor contabile 1995 și următoare,
întrucât măsurile prevăzute în prezentul regulament sunt în conformitate cu avizul Comitetului comunitar pentru rețeaua de informații contabile agricole,
ADOPTĂ PREZENTUL REGULAMENT:
Articolul 1
Regulamentul (CEE) nr. 1859/82 se modifică după cum urmează:
1.
Articolul 2 se înlocuiește cu următorul text:
„Articolul 2
Pragul dimensiunii economice prevăzut la articolul 4 din Regulamentul nr. 79/65/CEE pentru exercițiul contabil 1995, o perioadă de douăsprezece luni consecutive începând între 1 ianuarie și 1 iulie 1995 și pentru următoarele exerciții în UDE (unități de dimensiune europene), în sensul anexei III la Decizia 85/377/CEE a Comisiei (5), se stabilește în următorul mod:
-
pentru Țările de Jos:
16 UDE
-
pentru Belgia:
12 UDE
-
pentru Germania:
8 UDE
-
pentru Franța:
8 UDE
-
pentru Luxemburg:
8 UDE
-
pentru Austria:
8 UDE
-
pentru Finlanda:
8 UDE
-
pentru Suedia:
8 UDE
-
pentru Regatul Unit (cu excepția Irlandei de Nord):
8 UDE
-
pentru Irlanda de Nord:
4 UDE
-
pentru Danemarca:
4 UDE
-
pentru Irlanda:
2 UDE
-
pentru Italia:
2 UDE
-
pentru Grecia:
2 UDE
-
pentru Spania:
2 UDE
-
pentru Portugalia:
1 UDE
2.
Anexa I la Regulamentul (CEE) nr. 1859/82 se înlocuiește cu anexa la prezentul regulament.
Articolul 2
Prezentul regulament intră în vigoare în a șaptea zi de la publicarea în Jurnalul Oficial al Comunităților Europene.
Se aplică începând cu exercițiul contabil 1995.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 iulie 1996.

Labels: 18
19
6